यही नहीं, उस समय जेडी (यू) अध्यक्ष शरद यादव ने लोकसभा में जब अण्णा आंदोलन पर अपनी भड़ास निकाली तो भय्यूजी को भी खूब लपेटा था. उस समय लोगों ने पहली बार एक गोरे-चिट्टे, ऊंचे-पूरे हीरो की तरह दिखने वाले शख्स को एक साधु के रूप में देखा था. यह भारतीय आध्यात्मिक जगत का बिल्कुल नया कलेवर था. तलवारबाजी और घुड़सवारी में निपुण मराठा ने तब की यूपीए सरकार के एक मंत्री के बुलावे पर अण्णा को मनाने की कोशिश की थी.